
 DR.30.4.2008 

 

56 

tindakan stockpile dengan izin, pemberian subsidi dan kawalan harga telah terbukti tidak 
berkesan untuk tempoh jangka panjang kerana kita perlu berhadapan dengan struktur 
institusi yang mengakibatkan sistem tersebut untuk tidak efektif pada awalnya.  Struktur-
struktur seperti permit yang diluluskan atau lebih dikenali sebagai AP monopoli tiruan dan 
oligopoli ditambah pula dengan kerenah birokrasi yang berlapis-lapis, mesti dihapuskan 
agar persaingan di pasaran dapat terus berkembang.  Benarkanlah harga pasaran bebas 
untuk menentukan permintaan dan penawaran dalam sistem.  Pada masa yang sama 
sistem kebajikan kita perlu dipertingkatkan keberkesanannya bagi membolehkan golongan 
miskin dan mereka yang memerlukan menerima bantuan dari kerajaan pada masa yang 
sepatutnya dan mencukupi.   

■1500 

Kita perlu menyasarkan usaha ini dalam membantu golongan miskin terutamanya 
dalam keperluan mereka untuk mendapat perumahan asas, pakaian, nutrisi, pendidikan, 
latihan agar pada satu hari nanti mereka akan mendapat pekerjaan dan seterusnya 
menyumbang dengan penuh makna kepada masyarakat. Golongan remaja yang 
bermasalah, ibu-ibu tunggal, kanak-kanak terbiar, golongan warga emas dan cacat anggota 
mesti diberi perhatian khas oleh kerajaan.  Tidak ada sesiapa yang harus dipinggirkan 
dalam sistem ini.   

Kemiskinan bandar kini menjadi semakin serius ketika proses perbandaran makin 
giat.  Sehubungan itu, program pembasmian kemiskinan berada di bawah Kementerian 
Perumahan dan Kerajaan Tempatan harus dimanfaatkan lagi dengan diberi peruntukan 
yang lebih agar ia benar-benar berjaya.  Golongan miskin di luar bandar sama ada di 
Semenanjung atau di Sabah dan Sarawak mesti diberi perhatian yang serius dan benar-
benar dibantu sehingga mereka dapat keluar daripada kemiskinan.  Saya tertarik sentiasa 
saya dengar hujah-hujah daripada Ahli-ahli Yang Berhormat daripada Sabah Sarawak, di 
situ masih banyak kawasan pedalaman menghadapi masalah sama ada dari segi 
infrastruktur, bekalan air, bekalan elektrik, jalan-jalan dan juga terdapat kemiskinan, saya 
menyokong penuh kerajaan memberi peruntukan yang secukupnya untuk membantu rakyat 
kita di kawasan pedalaman Sabah dan Sarawak dan juga di kawasan pedalaman dan luar 
bandar di Semenanjung.   

Tuan Yang di-Pertua, kerajaan sepatutnya bersikap lebih telus mengenai status 
pelaksanaan daripada 125 syor-syor Suruhanjaya Polis Di-Raja. Untuk mewujudkan sebuah 
pasukan polis yang lebih efisien, bertanggungjawab, telus, tidak mudah dirasuah, memiliki 
perkhidmatan pasukan polis profesional dalam mengekang kadar jenayah membasmi 
rasuah dan menegakkan hak asasi manusia.  Di samping itu, pasukan polis perlu berazam 
dan berani untuk melaksanakan perubahan drastik termasuk mempertimbangkan semula 
cadangan penubuhan sebuah suruhanjaya bebas terhadap salah laku dan aduan polis.  
Keberkesanan pasukan polis untuk memerangi jenayah harus dipertingkatkan lagi.  
Perangkaan terbaru menunjukkan kadar jenayah di negara ini telah naik sebanyak 45% 
sepanjang tempoh 4 tahun yang lalu.  Tahun lalu sahaja, bilangan kes jenayah yang 
dilaporkan mencecah 224,298 kes berbanding dengan 156,315 kes pada 2003.  Indeks 
jenayah melepasi paras 200,000 dengan perbuatan rogol naik dua kali ganda daripada 
purata asalnya sebanyak empat wanita sehari pada 2003 kepada 8.5 wanita sehari pada 
tahun lalu.   

Perangkaan ini amat serius dan kita dapat membayangkan rakyat kini semakin 
bimbang dengan keselamatan mereka.  Buat masa ini, ketika tahap keselamatan dilihat 
semakin meruncing, rakyat menjangkakan pihak polis akan lebih efisien dalam menangkap 
penjenayah-penjenayah yang berkeliaran seperti perogol, perompak dan peragut yang 
mengancam orang ramai.  Sementara itu, perbuatan rasuah di kalangan anggota penguat 
kuasa masih berleluasa. Maka itu, saya juga menggesa kerajaan untuk mempertimbangkan 
semula cadangan untuk menubuhkan IPCMC.   

Tuan Yang di-Pertua, kita tidak mahu sebuah negara kebajikan berpandukan 
kepada ideologi sosialis.  Apa yang kita mahu ialah sebuah sistem yang liberal yang 
mana... 

Dr. Lo' Lo' Mohamad Ghazali [Titiwangsa]:  Tuan Yang di-Pertua... 



56. tindakan stockpile dengan izin, pemberian subsidi dan kawalan harga telah terbukti tidak berkesan untuk tempoh jangka panjang kerana kita perlu berhadapan dengan struktur institusi yang mengakibatkan sistem tersebut untuk tidak efektif pada awalnya. Struktur- struktur seperti permit yang diluluskan atau lebih dikenali sebagai AP monopoli tiruan dan oligopoli ditambah pula dengan kerenah birokrasi yang berlapis-lapis, mesti dihapuskan agar persaingan di pasaran dapat terus berkembang. Benarkanlah harga pasaran bebas untuk menentukan permintaan dan penawaran dalam sistem. Pada masa yang sama sistem kebajikan kita perlu dipertingkatkan keberkesanannya bagi membolehkan golongan miskin dan mereka yang memerlukan menerima bantuan dari kerajaan pada masa yang sepatutnya dan mencukupi. #1500. Kita perlu menyasarkan usaha ini dalam membantu golongan miskin terutamanya dalam keperluan mereka untuk mendapat perumahan asas, pakaian, nutrisi, pendidikan, latihan agar pada satu hari nanti mereka akan mendapat pekerjaan dan seterusnya menyumbang dengan penuh makna kepada masyarakat. Golongan remaja yang bermasalah, ibu-ibu tunggal, kanak-kanak terbiar, golongan warga emas dan cacat anggota mesti diberi perhatian khas oleh kerajaan. Tidak ada sesiapa yang harus dipinggirkan dalam sistem ini. Kemiskinan bandar kini menjadi semakin serius ketika proses perbandaran makin giat. Sehubungan itu, program pembasmian kemiskinan berada di bawah Kementerian Perumahan dan Kerajaan Tempatan harus dimanfaatkan lagi dengan diberi peruntukan yang lebih agar ia benar-benar berjaya. Golongan miskin di luar bandar sama ada di Semenanjung atau di Sabah dan Sarawak mesti diberi perhatian yang serius dan benar- benar dibantu sehingga mereka dapat keluar daripada kemiskinan. Saya tertarik sentiasa saya dengar hujah-hujah daripada Ahli-ahli Yang Berhormat daripada Sabah Sarawak, di situ masih banyak kawasan pedalaman menghadapi masalah sama ada dari segi infrastruktur, bekalan air, bekalan elektrik, jalan-jalan dan juga terdapat kemiskinan, saya menyokong penuh kerajaan memberi peruntukan yang secukupnya untuk membantu rakyat kita di kawasan pedalaman Sabah dan Sarawak dan juga di kawasan pedalaman dan luar bandar di Semenanjung. Tuan Yang di-Pertua, kerajaan sepatutnya bersikap lebih telus mengenai status pelaksanaan daripada 125 syor-syor Suruhanjaya Polis Di-Raja. Untuk mewujudkan sebuah pasukan polis yang lebih efisien, bertanggungjawab, telus, tidak mudah dirasuah, memiliki perkhidmatan pasukan polis profesional dalam mengekang kadar jenayah membasmi rasuah dan menegakkan hak asasi manusia. Di samping itu, pasukan polis perlu berazam dan berani untuk melaksanakan perubahan drastik termasuk mempertimbangkan semula cadangan penubuhan sebuah suruhanjaya bebas terhadap salah laku dan aduan polis. Keberkesanan pasukan polis untuk memerangi jenayah harus dipertingkatkan lagi. Perangkaan terbaru menunjukkan kadar jenayah di negara ini telah naik sebanyak 45% sepanjang tempoh 4 tahun yang lalu. Tahun lalu sahaja, bilangan kes jenayah yang dilaporkan mencecah 224,298 kes berbanding dengan 156,315 kes pada 2003. Indeks jenayah melepasi paras 200,000 dengan perbuatan rogol naik dua kali ganda daripada purata asalnya sebanyak empat wanita sehari pada 2003 kepada 8.5 wanita sehari pada tahun lalu. Perangkaan ini amat serius dan kita dapat membayangkan rakyat kini semakin bimbang dengan keselamatan mereka. Buat masa ini, ketika tahap keselamatan dilihat semakin meruncing, rakyat menjangkakan pihak polis akan lebih efisien dalam menangkap penjenayah-penjenayah yang berkeliaran seperti perogol, perompak dan peragut yang mengancam orang ramai. Sementara itu, perbuatan rasuah di kalangan anggota penguat kuasa masih berleluasa. Maka itu, saya juga menggesa kerajaan untuk mempertimbangkan semula cadangan untuk menubuhkan IPCMC. Tuan Yang di-Pertua, kita tidak mahu sebuah negara kebajikan berpandukan kepada ideologi sosialis. Apa yang kita mahu ialah sebuah sistem yang liberal yang mana... Dr. Lo' Lo' Mohamad Ghazali [Titiwangsa]: Tuan Yang di-Pertua...